 A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!

146. számú előterjesztés

Bátaszék Város Önkormányzat Képviselő-testületének 2026. szeptember 9-én 
15 órakor megtartandó ülésére

a BÁT-KOM 2004 Kft. 2026. évi 1-6 havi beszámolójának elfogadása


	
Előterjesztő: Szőke Gergő ügyvezető

Készítette: Szőke Gergő ügyvezető

Törvényességi ellenőrzést végezte:  -----------

Tárgyalja:
Pénzügyi és Gazdasági Bizottság: 2026.09.08.
Felügyelő bizottság:



	Tisztelt Képviselő-testület!

A Bátaszék Város Önkormányzatának tulajdonában lévő BÁT-KOM 2004 Kft. 2026. év 1-6 havi gazdálkodásáról szóló beszámolót elkészítettük. 
A Képviselő-testület a 2026. évre vonatkozóan üzleti tervet fogadott el, amely feladatonkénti bontásban (ügyvitel, piac, város, híd és közút, takarítás, önkormányzati intézmények üzemeltetése, sportcsarnok, építés-vállalkozási tevékenység, uszoda) tartalmazza a tervezett kiadásokat és bevételeket. Az alábbiakban a 2026. év első félévének (január–június) tényleges pénzügyi teljesítését mutatjuk be, összevetve az időarányos (éves terv felére vetített) tervadatokkal.
A közfeladat-ellátáshoz kapcsolódó önkormányzati kompenzáció lehívásának állását a 2026. február–június közötti időszakra vonatkozóan külön táblázat mutatja.
 A beszámoló anyagát mellékelem.









Szöveges értékelés a BÁT-KOM 2004 Kft	 2026. évi I. féléves feladatainak ellátásáról

A 2026. évi terv és az I. féléves teljesítés főbb adatai
	Megnevezés
	Éves terv
	I. félévi / vonatkozó tény

	Tervezett kiadás összesen (éves, nettó)
	263 336 659 Ft
	

	Tervezett bevétel összesen (éves, nettó)
	263 389 712 Ft
	

	Tervezett eredmény (éves)
	53 053 Ft
	

	(6/12) tervezett kiadás
	133 117 930 Ft
	

	Tényleges kiadás (dologi + bér + uszoda, jan–jún)
	
	131 130 592 Ft

	Időarányos (6/12) tervezett saját bevétel
	32 169 256 Ft
	

	Tényleges saját bevétel (jan–jún, uszodával)
	
	37 492 171 Ft

	Állami/önkormányzati kompenzáció éves terve
	199 051 200 Ft
	

	Kompenzáció lehívása (2026. febr.–jún.)
	
	96 973 801 Ft



[image: ]
Összefoglaló megállapítások
1. A tényleges I. féléves kiadások (dologi kiadások és bérköltségek együtt) mintegy 2 M Ft-tal elmaradnak az időarányos tervtől, ami a gazdálkodás első félévi takarékosságát mutatja.
1. A saját bevételek az I. félévben meghaladták az időarányos tervet, elsősorban a sportcsarnok, uszoda használat bevételeiből és a bérlők felé továbbszámlázott közüzemű számlákból származó bevételek kedvezőbb alakulása miatt.
1. Az önkormányzati kompenzáció lehívása a rendelkezésre álló (febr–jún) időszakban a tervezett ütem szerint, arányosan halad. A fel nem használt támogatás mértéke: 4.001.399,-Ft
1. Az „Építés, vállalkozási tevékenység” az egyetlen feladat, amelynél az éves terv negatív eredményt (-242 979 Ft) tartalmaz – jelenlegi 1-6 havi eredmény -7 663 601,-Ft. (a lakásfelújításhoz szükséges villanyszerelési anyagok előzetes beszerzési költsége 3 552 074,- Ft itt jelenik meg) Ez jelentősen rontja a féléves eredményt, amely az év végére kompenzálásra kerül a feladatok elvégzésekor kiállított számlák bevételeivel.
1. Az uszoda saját bevétele a nettó üzemi kiadásoknak mindössze kb. 11%-át fedezi, ami megfelel a tervezett működési szerkezetnek (a különbséget döntően az állami/önkormányzati kompenzáció finanszírozza).
[bookmark: _GoBack]



Tisztelt Képviselő-testület!

Javaslom, hogy a Képviselő-testület a 2026. évi üzleti terv I. féléves (2026. január–június) teljesítéséről szóló beszámolót – a jelen előterjesztés mellékletét képező részletes kimutatással együtt – szíveskedjen elfogadni:

H a t á r o z a t i   j a v a s l a t :

a BÁT-KOM 2004 Kft. 2026. évi üzleti tervének I. féléves teljesüléséről szóló tájékoztató tudomásul vételére

Bátaszék Város Önkormányzatának Képviselő-testülete a BÁT-KOM 2004 Kft. 2026. évi üzleti tervének I. féléves teljesüléséről szóló tájékoztatót – az előterjesztés melléklete szerinti tartalommal – tudomásul veszi. 

Határidő: 2026. szeptember 30.
Felelős: Kondriczné dr. Varga Erzsébet jegyző
               (a határozat megküldéséért)

Határozatról értesül: BÁT-KOM 2004 Kft. ügyvezetője
                                  BKÖH Pénzügyi Iroda
                                  irattár

